stanford-oval/wikipedia huggingface dataset:
פרס קפלן

ערך זה עוסק בפרס  להעלאת פריון העבודה. אם התכוונתם למשמעות אחרת, ראו .
| --- | --- |

מדליה שניתנה ב-1974 לצוות ההקמה של מחצבת "אבן וסיד" בשפרעם
 מדינה:  ישראל 
 הגוף המעניק:  שר העבודה 
 תקופת הפרס:  1954–הווה (כ־70 שנה) 
 נקרא על שם:  אליעזר קפלן 
 
פרס קפלן הוא פרס ישראלי הניתן על התייעלות והעלאת פריון העבודה. הפרס נוסד בשנת 1954 ונקרא על שמו של אליעזר קפלן, שר האוצר הראשון של מדינת ישראל. את הזוכים בפרס קבעה ועדה בראשות מנהל המכון לפריון העבודה והייצור, ואת הפרס העניק לזוכים שר העבודה. במשך שנים רבות חולק הפרס כחלק משבוע פריון הייצור.
בין הזוכים בפרס:
סא"ל יוסף רום רומנובסקי מספנת חיל הים על השיפוץ הראשון הגדול של צוללת בארץ ומחשוב בתהליך השיפוץ.
חמת ארמטורות ויציקות (1957), על העלאת הפריון במחלקת המסמרים.
יוסף חי לוי נחום (1961), על תרומתו לתחום שימור המזון.
יעקב מינס (1967), על ייעול המכונות והגדלת התפוקה במפעל העץ.
איתן זהבי (1968) על פיתוח גלגלי הבלון.
שמעון קליר (1969) ראש צוות התכנון וההקמה של מפעל ארגמן על הסבת מחלקת צביעת החוטים של המפעל לתהליכים אוטומטיים.
מרדכי קיקיון, על הקמת מרכז המחשוב של רפא"ל.
דרור בן-דוד על פיתוח מערכות תיב"מ.
דב אשכול על פיתוח תיירות בגליל (1974)
דפוס בארי (1986), על פיתוח ה"מעטפית".
נלו רובין (1988) על פריון עבודה
אפי רוזנצויג, שמואל קרן (1989) הקמת מפעל טמבור בעכו.
עדי אלדר (1994), על מצוינות בקליטת תושבים ועולים חדשים בכרמיאל.
מאיר אביטל (1995), על מצוינות בניהול, יצירתיות ומקוריות, פיתוח טכנולוגיה מתקדמת, הישגים במחקר ובביצוע.
ראו גם

רשימת ערכים אודות זוכים בפרס
לקריאה נוספת

אלבום פרס קפלן, הוצאת "קליע"
הערות שוליים

↑  ביח"ר חמת בין מקבלי פרס קפלן, דבר, 4 ביולי 1958
↑  הוענקו פרסי קפלן תשכ"ט להגברת פריון העבודה, על המשמר, 9 ביולי 1969
ערך זה הוא קצרמרבנושא ישראל. אתם מוזמנים לתרום לוויקיפדיה ו.
צ'יודי

| --- | --- |
 מדינה:  אוקראינה אוקראינה
 גובה:  387 מטרים
 קואורדינטות:  48°02′54″N 25°35′20″E﻿ / ﻿48.048333333333°N 25.588888888889°E﻿ / 48.048333333333; 25.588888888889 
 אזור זמן:  UTC+2
 he
 
צ'יודי (באוקראינית: Чудей, ברומנית: Ciudei) הוא כפר הנמצא במחוז צ'רנוביץ שבאוקראינה.
היסטוריה

ב-1900 נמנו בכפר 2,594 תושבים.
היסטוריה > יהודים

תחת שלטון האימפריה האוסטרו-הונגרית התגוררו 520 יהודים בצ'יודי, ופעלו בה ארגון ביקור חולים ותלמוד תורה. ב-1940 נסוגה ממלכת רומניה מצפון בוקובינה בראשית מלחמת העולם השנייה כדי לפנותו לטובת ברית המועצות. במהלך הנסיגה נתקל הכוח הצבאי הרומני הנסוג בפיקודו של ואלריו קארפ ביהודים שיצאו מהכפר לקבל את בואו של הצבא האדום מוקדם מדי, וברשותם הדגל האדום. קארפ הורה לחייליו להתעלל ביהודים ולרוצחם. ביולי 1941, עם פרוץ מבצע ברברוסה, חוליית חיילים של צבא רומניה ערכה טבח באוכלוסייה היהודית. ליחידות נלוו במעשי הטבח איכרים מקומיים. בטבח נספו כ-450 יהודים.
לקריאה נוספת

ז'אן אנצ'ל, תולדות השואה - רומניה, ירושלים: יד ושם, 2002
הערות שוליים

↑  Gemeindelexikon Der Im Reichsrate Vertretenen Königreiche und Länder: Bukowina, Wein, 1907, z. 68 (בגרמנית)
↑  Mezhirech'ye (Chudey, Ukraine), באתר "JewishGen" (באנגלית)
↑  אנצ'ל, עמ' 187
↑  דב שי (עורך), שואת יהודי צפון בוקובינה: מצעד המוות לטרנסניסטריה, תל אביב: הארגון העולמי של יהודי בוקובינה, 2006, עמ' 399
↑  אנצ'ל, עמ' 1118
↑  אנצ'ל, עמ' 550
צ'ידזה מנדה

| --- | --- |
אין תמונה חופשית
 לידה:  19 באוקטובר 1991 (בת 32) הארארה, זימבבואה
 מדינה:  זימבבואה 
 פרופיל ב-IMDb
 
צ'יזדה מנדה (באנגלית: Charlene Chiedza 'Chi' Kudzai Mhende; נולדה ב-19 באוקטובר 1991) היא שחקנית זימבבואית ששיחקה בסרטים ובסדרות טלוויזיה. היא הכי ידועה בכך שהפתיעה צופים כאשר גילמה תפקיד של גבר באופרת הסבון הדרום אפריקאית "דורות".
ביוגרפיה

מנדה נולדה בהארארה, בירת זימבבואה. בשנת 2006, היא עברה לקייפטאון בדרום אפריקה כדי ללמוד בבית ספר אפד"א. היא התחילה לשחק בתיאטרון עם תפקיד של גברת קפולט בהפקה של "רומיאו ויוליה". לאחר הופעה מדהימה, היא שיחקה בעוד הצגות רבות כמו "האלימות השקטה של חלומות", "מחכים לברברים", "חלום ליל קיץ", "אילוף הסוררת", "קומדיה של טעויות", ו"ריצ'רד השלישי". בשנת 2008 היא זכתה בפרס השחקנית הטובה בפרסי אפד"א.
מאוחר יותר מנדה עבדה עם ארגונים לקדם ולתרום לאומנויות הבמה בדרום אפריקה. בנוסף לתפקידיה במשחק, היא ידועה בתפקידי קול, כמו בסדרת הבריאות העולמית של אל-ג'זירה. בשנת 2014, היא הופיעה בפעם הראשונה בסרט באורך מלא כאשר שיחקה בסרט "אהוב את האחת שאתה אוהב". הסרט הוקרן לראשונה בפסטיבל הסרטים הבינלאומי בדרבן שבדרום אפריקה, שם זכתה בפרס השחקנית הטובה ביותר על התפקיד שלה בתור סנדיל בסרט.
בשנת 2015 מנדה הצטרפה לאופרת הסבון הדרום אפריקאית "דורות" בתפקיד של וונדיל רדבה שהוא גבר. היא הפתיעה את הקהל כאשר הם גילו שהיא בעצם אישה, והסדרה המשיכה לעוד 4 עונות עם כ-1000 פרקים. באותה שנה, היא מונתה לפרס השחקנית הצעירה עם פוטנציאל בפרסי האקדמיה האפריקאית לקולנוע.
פילמוגרפיה > סרטים

המנהרה (2010)
אהוב את האחת שאתה אוהב (2014)
Scribblings (2014)
סוזן העצלנית (2015)
פילמוגרפיה > טלוויזיה

Homeland (2014)
דורות (2015)
ג'מילה ואלאדין (2015)
מעקף (2016)
המלכה סונו (2020)
הערות שוליים

↑  Rauel, TJ (9 באוגוסט 2021). "Chiedza Mhende biography". Safrolebs. {{cite web}}:  (עזרה)
1 2  "10 Things You Never Knew About The Zimba Actor Chiedza Mhende, Who Plays A Man On Generations". iharare. נבדק ב-23 באוקטובר 2020. {{cite web}}:  (עזרה)
1 2  "Chiedza Mhende". pindula. נבדק ב-23 באוקטובר 2020. {{cite web}}:  (עזרה)
↑  "Man or woman?". sundaynews. נבדק ב-23 באוקטובר 2020. {{cite web}}:  (עזרה)
↑  "Chiedza Mhende does it like a dude". sowetanlive. נבדק ב-23 באוקטובר 2020. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צ'ידזה מנדה".
פוקר F28

פוקר F28 בשירות חיל האוויר הקולומביאני
פוקר F28 (באנגלית: Fokker F28 Fellowship) הוא מטוס נוסעים צר-גוף סילוני לטיסות קצרות, מתוצרת יצרנית המטוסים ההולנדית פוקר.

המטוס יוצר בין השנים 1967–1987, בסה"כ נבנו 241 מטוסים.
פיתוח

פוקר הכריזה על ייצור המטוס באפריל 1962, והיא שיתפה פעולה בייצורו עם מספר חברות אירופיות בהן מסרשמיט הגרמנית ו-Short Brothers הבריטית.
אב הטיפוס טס לראשונה במאי 1967, חודש לאחר טיסת הבכורה של הבואינג 737. האישורים להפעלתו התקבלו בפברואר 1969, והוא נכנס לשירות בחברת התעופה הגרמנית "LTU International" (כיום אייר ברלין) באותה שנה.
בשנות השמונים פיתחה פוקר את מטוס הפוקר 100 שהתבסס על ה-F28.
גרסאות

F.28 Mk 1000 גרסת הייצור הראשונה, למטוס קיבולת מקסימלית של 65 נוסעים.
F.28 Mk 1000C גרסת מטען, למטוס זה דלת מיוחדת למטענים.
F.28 Mk 2000 גרסה גדולה יותר של "Mk 1000", למטוס זה קיבולת מקסימלית של 79 מושבים, טס לראשונה באוקטובר 1972.
F.28 Mk 3000 במטוס זה הוגדלו נפח המנועים וקיבולת הדלק.
F.28 Mk 4000 למטוס זה קיבולת מקסימלית של 85 מושבים, נכנס לשירות בסוף 1976.
F.28 Mk 5000 היה אמור להתאים למסלולים קצרים, בסופו של דבר הוא לא נבנה.
F.28 Mk 6000 טס לראשונה ב-ספטמבר 1973, במטוס זה הוגדלה מוטת הכנפיים.
F.28 Mk 6600 לא פותח.
מפעילים

בעבר הפעילו את המטוס חברות התעופה הבאות: אארולינאס ארחנטינס, אייר קנדה, בלו 1, אמריקן איירליינס, KLM, אינטר איירליינס, איבריה איירליינס, הורייזון אייר, גארודה אינדונזיה, קוריאן אייר, רויאל ג'ורדניאן, KLM Cityhopper, טורקיש איירליינס, סקנדינביאן איירליינס, יו אס איירווייז, ארו פרו, אייר אנגליה, אייר גבון, אייר טנזניה, אנסט אוסטרליה, אלטאיר איירליינס, בימאן בנגלדש איירליינס, Braathens, קנידיאן נורת', צימבר סטרלינג, גאנה איירוויז, מונטנגרו איירליינס, LADE, ניגריה איירווייז, Our איירליינס, אייר ניוגיני, ו-TAME.
תאונות עיקריות

ב-23 בדצמבר 1972 התרסקה באסקר (נורווגיה) טיסה 239 של Braathens,‏ 40 נהרגו ו-5 נצלו.
ב-26 בינואר 1974 התרסקה טיסה של טורקיש איירליינס במהלך ההמראה באיזמיר, 66 נהרגו.
ב-30 בינואר 1975 נפלה טיסה של טורקיש איירליינס לים מרמרה בעת שניסתה לנחות באיסטנבול, 41 נהרגו.
ב-24 בספטמבר 1975 התרסקה בפאלמבאנג (אינדונזיה) טיסה 150 של גארודה אינדונזיה, 26 נהרגו ו-36 נפצעו.
ב-11 ביולי 1979 התרסקה לתוך הר בצפון סומטרה טיסה של גארודה אינדונזיה, 57 הנוסעים ו-4 אנשי הצוות נהרגו.
ב-23 בדצמבר 1979 התרסקה באנקרה טיסה של טורקיש איירליינס, 39 נהרגו.
ב-6 באוקטובר 1981 התרסקה בצפון בראבנט טיסה 431 של KLM Cityhopper,‏ 13 הנוסעים ו-4 אנשי הצוות נהרגו.
ב-20 במרץ 1982 התרסקה בבנדר לאפונג (אינדונזיה) טיסה של גארודה אינדונזיה, 23 הנוסעים ו-4 אנשי הצוות נהרגו.
ב-10 במרץ 1989 התרסקה באונטריו במהלך ההמראה טיסה 1363 של אייר אונטריו (כיום אייר קנדה), 24 נהרגו ו-45 נפצעו.
ב-22 במרץ 1992 התרסקה טיסה 405 של יו אס איירווייז במהלך ההמראה בנמל התעופה לה גוארדיה, 27 נהרגו ו-21 נפצעו.
ב-12 באוקטובר 1994 התרסקה סמוך לנתנז טיסה 746 של איראן אסמאן איירליינס, 59 הנוסעים ו-7 אנשי הצוות נהרגו.
ב-9 בינואר 2003 התרסקה בפרו טיסה 222 של טאנס פרו, 41 הנוסעים ו-5 אנשי הצוות נהרגו.
פופ אפ

ערך זה עוסק בחלונות קופצים בדפדפן. אם התכוונתם לסוג של ספר, ראו .
פופ אפ או פופאפ (מאנגלית: Pop up; בתרגום לעברית על פי האקדמיה ללשון העברית: חַלּוֹן צָץ. בשפה הפופולרית: חלון קופץ) הוא כלי המשמש בעיקר לפרסום באינטרנט. פופאפ הוא חלון דפדפן, שמוצג על פי רוב בצורה נקייה, כלומר ללא סרגלי הכלים הנמצאים בחלון דפדפן רגיל. לרוב, ייפתח החלון על חלק קטן מהמסך ולא בגודל מלא. חלונות קופצים מופעלים על ידי טכנולוגיית צד לקוח, לרוב בשפת JavaScript.
מפרסמים עושים שימוש בחלונות קופצים, כיוון שריבוי הפרסומות בדף גורם למתבונן בעמוד להיות אדיש ולהתעלם מהן לחלוטין. החלון הקופץ מושך את תשומת הלב של הקורא ולכן נחשב לכלי יעיל. עם זאת, ההתנגדות לחלונות הקופצים הביאה את מפתחי הדפדפנים להוסיף לדפדפנים כלים שחוסמים את החלונות הקופצים, וכיום יעילות הפרסום בדרך זו מוטלת בספק. התחושה השלילית בציבור לגבי חלונות קופצים בד בבד עם החסימה של הדפדפנים, הורידה באורח ניכר את השימוש בחלונות קופצים גם למטרות לגיטימיות.
היסטוריה

מודעת הפופ אפ הראשונה פותחה על ידי חוקר התקשורת איתן צוקרמן. בשנת 1995 עבד צוקרמן בתור אדמין ברשת האתרים tripod.com. באתרי tripod הוצגו פרסומות באנרים, שבאותן שנים של תחילת העידן הדיגיטלי היוו את טכניקת הצגת הפרסומות היחידה באתרי אינטרנט. כאשר אחת החברות שפרסמה את שירותיה ברשת האתרים התלוננה על כך שהמודעות שלה מופיעות לצד תוכן בוטה, התבקש צוקרמן לפתור את הבעיה. צוקרמן כתב שורת קוד אשר הייתה אחראית על "הקפצת" חלון דפדפן אינטרנט חדש מעל לחלון המקורי, בכל פעם שגולש היה נכנס לאתר. המודעה של המפרסם הופיעה בחלון החדש ש"הוקפץ" במקום שתופיע בצורה של מודעת באנר בתוך האתר. בשנת 2014 פרסם צוקרמן מאמר, ובו טען שלא צפה את ההשפעה השלילית של הפופאפ על האינטרנט, ואת הפיכתו לאחד הכלים "השנואים ביותר" בתעשיית הפרסום. צוקרמן התנצל במאמר זה על הקוד שכתב ב-1995, ואמר כי לו ולצוות עובדי tripod "היו כוונות טובות".
סוגי חלונות קופצים

ניתן להפריד את קבוצת החלונות הקופצים לכמה סוגים:
חלונות קופצים בטעינת הדף - עם כניסה לעמוד אינטרנט, ייפתח החלון הקופץ מעל לחלון המרכזי.
חלונות קופצים ביציאה מדף - עם היציאה מהעמוד או סגירת הדפדפן לחלוטין, ייפתח החלון הקופץ.
חלונות קופצים בלחיצה על כפתור או קישור - חלונות קופצים מסוג זה הם בעלי שימוש לגיטימי ולרוב לא ייחסמו על ידי הדפדפן.
חלון קופץ לאחור

חלון קופץ לאחור (באנגלית: Pop Under) הוא חלון קופץ שמוסתר על ידי החלון המרכזי, ולכן לא גורם להפרעה בגלישה. לרוב מבחינים בו רק עם סגירת הדפדפן הראשי. השימוש בחלון קופץ לאחור הוא למטרות פרסום בלבד.
הפן הטכני

שפת JavaScript מאפשרת לקבוע פרמטרים רבים לגבי החלון הנפתח. בין היתר: קביעת גודל החלון שייפתח, האם ניתן יהיה לשנות את גודלו, האם תופיע שורת מצב, האם יופיעו סרגלי כלים ואילו, האם יופיעו פסי גלילה ואילו, וכמה פרמטרים נוספים.
הפן הטכני > פקודה ליצירת חלון קופץ (JavaScript)

חלון הנפתח ברגע הכניסה לדף יציג את העמוד one.html וגודלו יהיה 400 על 400 פיקסלים. לא יכיל סרגל כלים, יכיל שורת כתובת, לא יכיל שורת מצב ותפריטים, לא יכיל פסי גלילה ולא ניתן יהיה לשנות את גודלו:
<script type = "text/javascript">
	window.open("one.html", "", "toolbar = no, location = yes, directories = no, status = no, menubar = no,
	scrollbars = no, resizable = no, width = 400, height = 400");
</script>
אותו חלון, שייפתח הפעם רק בלחיצה על קישור:
<script type = "text/javascript">
function PopUp() {
	window.open("two.html", "", "toolbar = no, location = yes, directories = no, status = no, menubar = no, scrollbars = no,
	resizable = no, width = 400, height = 400");
}
</script>
והקישור שלחיצה עליו תפעיל את החלון
<a href = "javascript:PopUp();">Click Here!</a>
ראו גם

פרסומת
באנר
הערות שוליים

↑  חַלּוֹן צָץ, באתר האקדמיה ללשון העברית
↑  ההיסטוריה של הפרסום באינטרנט: 1994-2021, באתר טרגטת, ‏11 במרץ 2021
פרנסס האוגן

| --- | --- |

 לידה:  שנות ה־80 של המאה ה־20 איווה סיטי, ארצות הברית 
 מדינה:  ארצות הברית 
 השכלה:  המכללה להנדסה על שם פרנקלין וו. אולין (2006)  בית הספר לעסקים של הרווארד (2011)  תיכון איווה סיטי מערב 
 מעסיק:  פייסבוק, פינטרסט, ילפ, גוגל 
 פרסים והוקרה:  טיים 100 (2022)  Blanche F. Ittleson Award (2024) 
 www.franceshaugen.com
 
פְרַנסס הַַאוּגֶן (באנגלית: Frances Haugen) (נולדה ב-15 באוקטובר 1976) היא מהנדסת אמריקאית, מנתחת נתונים, מנהלת מוצר וחושפת שחיתות. היא חשפה עשרות אלפי מסמכים פנימיים של פייסבוק בפני הוועדה לניירות ערך ולבורסות בארצות הברית ובפני העיתון "וול סטריט ג'ורנל" בשנת 2021. היא גם הגישה תלונה לוועדה לניירות ערך על כך שפייסבוק מטעה את המשקיעים ו"מעדיפה צמיחה על פני בטיחות", במיוחד על ידי התעלמות ממחקרים המראים כי פייסבוק מעצימה "תוכן שכולל כעס, קיטוב ומחלוקת" ובכך פוגעת בביטחון הציבור. טענות אלה העלתה האוגן בתוכנית הטלוויזיה "60 דקות" ב-3 באוקטובר 2021.
ביוגרפיה

האוגן נולדה וגדלה בעיר איווה סיטי במדינת איווה. היא למדה מדעי המחשב והנדסת חשמל במכללת אולין בעיר נידהם שבמדינת מסצ'וסטס. ומאוחר יותר קיבלה תואר שני במנהל עסקים מבית הספר למינהל עסקים בהרווארד.
האוגן עבדה בגוגל כמהנדסת וכמנהלת מוצר. היא עבדה כמנהלת מוצרי נתונים ב-Yelp בתחום שיפור החיפושים באמצעות זיהוי תמונות. פייסבוק גייסה את האוגן למחלקה שעוסקת ביושרה אזרחית, כדי למנוע הפצת מידע מוטעה.
מושגים רלוונטיים
"דירוג מבוסס מעורבות" (engagement based ranking): פייסבוק משתמשות בדירוג מבוסס מעורבות כדי לקבוע איזה תוכן רלוונטי ביותר לתחומי העניין של המשתמשים. הדירוג הזה מבוסס על לייקים, שיתופים ותגובות של המשתמשים לפוסטים וכן על אינטראקציות קודמות עם תוכן דומה. האלגוריתמים של פייסבוק יקדמו פוסטים מסוג זה. דירוג זה שונה מדירוג כרונולוגי (בו תומכת האוגן), שמבוסס על רצף הזמן שבו התוכן פורסם או נשלח.
אינטראקציות חברתיות משמעותיות (M.S.I.: - meaningful social interactions) בשנת 2018, פייסבוק שיפצה את האלגוריתם של עדכון החדשות שלה כדי לתעדף אינטראקציות, כגון הערות ולייקים, בין חברים למשפחה. הרעיון היה לתת משקל רב יותר לפוסטים וקשרים עם אנשים שלדעת פייסבוק הייתה ביניהם קירבה רבה. בעדות נטען כי השינוי הפך את פייסבוק לסביבה חברתית זועמת יותר, ויצר סביבה שמעודדת קיטוב, מידע מוטעה ותכנים מזעזעים.
הערות שוליים

↑  Whistleblower: Facebook is misleading the public on progress against hate speech, violence, misinformation
↑  The Facebook Whistleblower, Frances Haugen, Says She Wants to Fix the Company, Not Harm It
↑  Engagement ranking boost, M.S.I., and more
| --- | --- |
בקרת זהויות :  PLWABN: 9812434685705606  VIAF: 24163810233238820039   WorldCat (עם VIAF): 24163810233238820039
צ'יהרו שיוטה

| --- | --- |
מיצג בתערוכת "הנשמה נרעדת", QAGOMA, ‏ 2022
מיצג בתערוכת "הנשמה נרעדת", QAGOMA, ‏ 2022
 לידה:  20 במאי 1972 (בת 52) קישיוואדה, יפן 
 מקום לימודים:  אוניברסיטת קיוטו סקיו 
 תקופת הפעילות:  מ-1992 
 תחום יצירה:  מיצב 
 www.chiharu-shiota.com
 
מיצג בתערוכת "אלף ואחד אביבים"; גני קיו (אנ'), לונדון, 2021
צ'יהארו שיוטה (יפנית: 塩田千春; ‏נולדה ב־20 במאי 1972) היא אמנית מיצב יפנית. היא חיה ועובדת בברלין מאז 1996.
שיוטה נולדה באוסקה. היא למדה באוניברסיטת קיוטו סקיו (אנ') ובבתי ספר שונים בגרמניה, בהם האוניברסיטה לאמנויות בברלין. בעודה בגרמניה הייתה תלמידה של מרינה אברמוביץ'.
יצירתה

עבודותיה של שיוטה מקשרות היבטים שונים של מיצגים ופרקטיקות מיצב. היא ידועה בעיקר ברשתות החוטים או בצינורות, המשתרעים על פני החדר, והיא מקשרת בין רשתות מופשטות לבין חפצים יומיומיים קונקרטיים כגון מפתחות, חלונות, שמלות, נעליים, סירות ומזוודות. מלבד המיצבים, היא משתפת פעולה לעיתים קרובות עם כוריאוגרפים ומלחינים כמו טושו הוסוקאווה, סשה וולץ וסטפן גולדמן בפרויקטים של אופרה, מוזיקה ומחול. ב-2015 ייצגה את יפן בביאנלה של ונציה.
ב-2016 הוקדשה במוזיאון תל אביב לאמנות תערוכה למיצג שלה, "גרם מדרגות", לצד הדפסים מסדרת "בתי הכלא של הדמיון" שיצר ג'ובאני בטיסטה פיראנזי בן המאה ה-18.
פרסים ומועמדויות > 2014

נבחרה לייצג את יפן בביאנלה ה-56 של ונציה.
פרסים ומועמדויות > 2008

פרס שר החינוך, התרבות, הספורט, המדע והטכנולוגיה של יפן
פרס עידוד לאמנים חדשים, יפן
פרס סאקויה קונו הנה, אוסקה, יפן
הערות שוליים

↑  "ARNDT - CHIHARU SHIOTA". www.arndtfineart.com. נבדק ב-2019-03-02.
↑  Dal Zotto, Sara. "Chiharu Shiota: An Interview". NASTY Magazine. Nasty Magazine.
↑  "Chiharu Shiota". Mattress Factory.
↑  Die Welt: Wind, der in den Kiefern tanzt. May 5th, 2011
↑  Federal Cultural Foundation of Germany, ALIF::Split in the Wall
↑  "המפתח ביד" (סרטון וידאו)
↑  "פיראנזי/שיוטה: בתי הכלא של הדמיון"
↑  ""המפתח ביד" - הביתן של יפן בביאנלה של ונציה, 2015 (באנגלית)
| --- | --- |
בקרת זהויות :  NLI: 987007440715505171  PLWABN: 9810551654105606  AGSA: 5420  BnF: cb16160709f (data)  CANTIC: a19108977  GND: 123234360  ISNI: 0000 0000 8385 4757  LCCN: n2004016339  NDL: 01109097  RKD: 234609  SNAC: w6st8vff  SUDOC: 08431253X  VIAF: 57515879   WorldCat (עם VIAF): 57515879
פריצ'אל (מודול)

| --- | --- |

 נתוני משימה
 כן שיגור:  קוסמודרום בייקונור כן שיגור 31 
 שיגור:  24 בנובמבר 2021 
 נתוני חללית
 מסת החללית:  3,950 ק"ג 
 משגר:  סויוז 2.1b 
 
מודול "פריצ'אל" מחובר לתחנת החלל
מודול הניוד האוניברסלי פריצ'אל הוא אחד המודולים של החלק מהמודול הרוסי של תחנת החלל הבינלאומית, המיוצר על ידי חברת אנרגיה. מודול "פריצ'אל" תוכנן לעגון על מודול "נאוקה".  שיגור "פריצ'אל" לתחנת החלל הבינלאומית בוצע ב-24 בנובמבר 2021.
היסטוריה

עיצוב עקרוני של המודול אושרו בישיבת ב-13 בינואר 2011. הוחלט כי הפריצ'אל ישוגר למסלולו על ידי משגר החלליות "סויוז-2.1b" מנמל החלל בייקונור.
במהלך 2014, תאגיד החלל אנרגיה ביצע הרכבה ובדיקות בקרת מפעל מוצלחות של המודול. מאז 17 בנובמבר 2014, הפריצ'אל היה מאוחסן במפעל של תאגיד אנרגיה, זאת עד למסירתו לידי רוסקוסמוס לצורך שיגורו בפועל.. השיגור נדחה מספר פעמים עקב דחיות של שיגור מודול "נאוקה" שהיה צורך לשגר לפני מודול "פריצ'אל".
שיגור המודול בוצע בנובמבר 2021 והוא חובר למודול "נאוקה". בהמשך חברי משלחת מס' 66 לתחנת החלל הבין-לאומית ביצעו פעולות לשילוב המודול במערכות תחנת החלל. ב-18 במרץ 2022 בוצע עגינה מבצעית ראשונה לומדול החדש על ידי חללית מאוישת סויוז MS-21.
מאפיינים

משקל שיגור: 4,750 ק"ג
משקל (כחלק מתחנת החלל הבינלאומית): 3,890 ק"ג
משקל (הטענה): 700 ק"ג
קוטר (כדורי): 3.3 מ '
נפח הרמטי: 19 מטר מעוקב
מספר נקודות העגינה: 6
תאי עגינה של המודול מתאימות לקבלת חלליות מאוישות מדגם "סויוז MS" וחלליות מטען מדגם "פרוגרס MS". אורך חיים מתוכנן של המודול הוא כ-30 שנים.
הערות שוליים

↑  «Мы сами с усами». Дмитрий Рогозин готов работать с NASA только на паритетных началах
↑  "Лаборатория, причал и электростанция: какими будут три новых модуля МКС". נבדק ב-2016-08-28.
↑  "В РКК «Энергия» утвердили эскиз нового узлового модуля МКС". Федеральное космическое агентство. 2011-01-15. נבדק ב-2016-08-29.
↑  "Годовой отчёт РКК Энергия за 2014 год" (PDF). אורכב מ-המקור (PDF) ב-2019-07-18. נבדק ב-2019-07-18.
↑  "«Роскосмос» показал первый модуль российской орбитальной станции". РБК (ברוסית). נבדק ב-2021-05-10.
צארינה

.
הצאריצה אלכסנדרה פיודרובנה
צארינה (ברוסית: צאריצה цари́ца, בבולגרית: царица) הוא תוארה של רעיית הצאר של רוסיה או של בולגריה, בתקופה שהיה במדינות אלה שלטון מלוכני. כאשר שלט ברוסיה או בבולגריה צאר קיבלה רעייתו את התואר עם נישואיהם. גם כאשר עמדה אישה בראש הקיסרות הרוסית היא נשאה את התואר "צארינה". כך, היה זה תוארן של יקטרינה הראשונה ששלטה בין השנים 1725–1727, של אנה, קיסרית רוסיה בין השנים 1730–1740, של יליזבטה, קיסרית רוסיה בין השנים 1741–1762 ושל יקטרינה הגדולה, קיסרית רוסיה בין השנים 1762–1796. אחרי פיוטר הראשון תואר זה היה תואר בלתי רשמי מאחר שהתואר הרשמי של הצאר נהיה "אימפרטור" (император – קיסר) והתואר הרשמי של הצארינה היה "אימפרטריצה" – (императрица – "קיסרית").
הצארינות שקיבלו את התואר בשל נישואיהן לצאר הרוסי היו: נטליה אלכסייבנה, יליזבטה אלכסייבנה, אלכסנדרה פיודורובנה, מריה אלכסנדרובנה, מריה פיודורובנה. האחרונה בצארינות הרוסיות הייתה אלכסנדרה פיודורובנה שנישאה לצאר ניקולאי השני.
אלאונורה מרויס-קוסטריץ הפכה לצארינה בשל נישואיה לצאר פרדיננד הראשון מבולגריה, וג'ובאנה מאיטליה, האחרונה בצארינות של בולגריה שהייתה רעייתו של הצאר הבולגרי בוריס השלישי.
ראו גם

צאר
צארבנה
פרס דון בלון

| --- | --- |
 תיאור:  פרס לכדורגלנים בלה ליגה
 מדינה:  ספרד 
 הגוף המעניק:  דון בלון 
 תקופת הפרס:  1976–הווה (כ־48 שנים) 
 נקרא על שם:  דון בלון 
 www.donbalon.com
 
פרס דון בלון (בספרדית: Premio Don Balón) הוא פרס שהוענק על ידי העיתון הספרדי דון בלון למצטייני העונה בלה ליגה.
הפרס הוענק לראשונה למצטיינים בעונת 1975/1976, ועד לעונת 1984/1985 הוענק לכדורגלן הספרדי, הכדורגלן הזר והמאמן המצטיינים. החל מעונת 1985/1986 הוענק הפרס גם לפריצת העונה ולשופט העונה.
הפרס הוענק בפעם האחרונה בעונת 2009/2010, בעקבות סגירתו של העיתון בספטמבר 2011.
שיאני זכיות

הכדורגלן הספרדי המצטיין: ראול גונזלס (5 זכיות)
הכדורגלן הזר המצטיין: אולי שטיליקה (4 זכיות)
המאמן המצטיין: לואיס מולוני (4 זכיות)
פיטים אזמי

פיטים אזמי (באלבנית: Fitim Azemi; נולד ב-25 ביוני 1992 באוסלו שבנורווגיה) הוא כדורגלן נורווגי ממוצא קוסובני המשחק בעמדת החלוץ בקבוצת סטאבק.
קריירת מועדונים

אזמי החל את הקריירה המקצוענית שלו בקבוצת פולו, ושיחק עמה בליגות השנייה והשלישית בנורווגיה. לקראת עונת 2015 עבר אזמי לבודה/גלימט מליגת העל הנורווגית. ב-6 באפריל 2015 ערך אזמי את הופעת הבכורה שלו במועדון, כששיחק 90 דקות בהפסד 3-1 לסנדפיורד במסגרת המחזור הראשון בליגה. ב-26 באפריל הוא הבקיע את שער הבכורה שלו במועדון, שער מפנדל בדקה ה-22 בתיקו 2-2 נגד סרפסבורג 08 במסגרת המחזור הרביעי בליגה. בעונתו הראשון במועדון ערך אזמי 30 הופעות ליגה והבקיע ארבעה שערים, ובעונתו השנייה הוסיף 29 הופעות ליגה ו-11 שערים.
ב-23 בינואר 2017 חתם אזמי במכבי חיפה, אך מעט לשחק בה ולא הבקיע אף שער.
באוגוסט 2017 עזב אזמי את חיפה וחתם בקבוצת וולרנגה הנורווגית.
פרס קסדת הזהב

| --- | --- |
 ענף:  הוקי קרח
 תאריך ייסוד:  1986 (גברים) 2020 (נשים)
 מדינות משתתפות:  שוודיה שוודיה
 זוכה:  אנטי סואומלה (גברים) לינה ליונגבלום (נשים)
 הכי הרבה זכיות:  יואקים לינדסטרם (3)
 
פרס קסדת הזהב (בשוודית: Guldhjälmen) מורכב משני פרסי הוקי קרח שוודיים שנתיים המכירים בשחקן היקר ביותר של ליגת ההוקי השוודית והשחקנית היקרה ביותר בליגת ההוקי השוודית לנשים (SDHL), כפי שנשפט על ידי שחקני כל ליגה, בהתאמה. הפרס ממומן על ידי Magasinet Hockey השוודי בשיתוף עם CCM Hockey ו-TV4.
פרס קסדת הזהב הוצג בשנת 1986 כפרס האליטסריין (שנקרא SHL בשנת 2013). הפרס מקביל לפרס טד לינדזי של ה-NHL, פרס ה-MVP עליו הצביעו חברי איגוד השחקנים של ה-NHL והוא בן לוויה של פרס ויקינג, המכיר בשחקן השוודי הטוב ביותר הפעיל באמריקה הצפונית, כפי שנקבע לפי הצבעת השחקנים. אין לבלבל ערך זה עם פרס דסקית הזהב המוענק לשחקן השנה השוודי על ידי אקספרסן ואיגוד ההוקי קרח השוודי.
הזוכה הראשון היה המגן הפיני קארי אלורנטה מ-HV71 בעונת 86–1985. חלוץ הכנף יואקים לינדסטרם זכה בפרס שלוש פעמים, פעם אחת יותר מכל שחקן אחר בהיסטוריה.
הפרס הורחב כך שיכלול את שחקן ה-MVP שנבחר על ידי SDHL בשנת 2020. לאחר עונת 20–2019 ב-SDHL החלוצה השווייצרית לארה סטאלדר מברינס נבחרה להיות האישה הראשונה שזוכה בפרס בהצבעה של שחקניות SDHL. אין לבלבל את פרס קסדת הזהב עם ה-Kronprinsessan Margaretas pris ('פרס נסיכת הכתר מרגרטה'), הידוע גם בתור MVP של SDHL המוענק לשחקנית היקרה ביותר ב-SDHL כפי שנבחרת על ידי איגוד ההוקי קרח השוודי.
הזוכים > נשים

2020 - לארה סטאלדר, ברינס (נשים)
2021 - קאתרינה מראזובה, ברינס (נשים)
2022 - סידני ברודט, לינשפין (נשים)
2023 - אנה מייקסנר, ברינס (נשים)
2024 - לינה ליונגבלום, מודו הוקי (נשים)
הזוכים > גברים

שחקנים ששמם מודגש זכו גם כן באותה עונה בפרס דסקית הזהב.
1986 - קארי אלורנטה, HV71
1987 - פטר לינדמרק, פרייסטד
1988 - אנדרס אלדברינק, סדרטליה
1989 - אנדרס אלדברינק, סדרטליה (2)
1990 - בנגט-אוקה גוסטפסון, פרייסטד
1991 - הוקאן לוב, פרייסטד
1992 - הוקאן לוב, פרייסטד (2)
1993 - פטר פושברי, מודו הוקי
1994 - פטר פושברי, מודו הוקי (2)
1995 - פלה אקלונד, לקסנד
1996 - אסה קסקינן, HV71
1997 - ירמו מיליס, לולאו (הוקי קרח)
1998 - טומי סדרסטרם, יורגודן
1999 - יאן לארסון, ברינס
2000 - ריקרד פרנזן, AIK
2001 - כריסטיאן הוסליוס, פרלונדה
2002 - אולף סדרסטרם, פרייסטד
2003 - ניקלאס אנדרסון, פרלונדה
2004 - מגנוס קאנברי, פרלונדה
2005 - הנריק לונדקוויסט, פרלונדה
2006 - אנדרס קרלסון, HV71
2007 - פרדריק ברמברי, יורגודן
2008 - טוני מורטנסון, לינשפין (הוקי קרח)
2009 - יוהאן דוידסון, HV71
2010 - מאטס זוקרלו, מודו הוקי
2011 - מגנוס יוהנסון, לינשפין (הוקי קרח)
2012 - יאקוב סילפברברי, ברינס
2013 - באד הולווי, חלפטאו (הוקי קרח)
2014 - יואקים לינדסטרם, חלפטאו (הוקי קרח)
2015 - דרק ריאן, ארברו (הוקי קרח)
2016 - אנטון רדין, ברינס
2017 - יואקים לינדסטרם, חלפטאו (הוקי קרח) (2)
2018 - יואקים לינדסטרם, חלפטאו (הוקי קרח) (3)
2019 - יאקוב יוספסון, יורגודן
2020 - קודי קארן, רגלה
2021 - מארק הריוויק, לקסנד (הוקי קרח)
2022 - מקס וירונו, לקסנד (הוקי קרח)
2023 - אנטי סואומלה, אוסקרסאם (הוקי קרח)
הערות שוליים

↑  Sveriges_Television
↑  SDHL